
Dros y blynyddoedd mewn ysgolion mae ffocws ar ddeilliannau a chyrhaeddiad llythrennedd a rhifedd yn flaenoriaeth. Bellach mae cymhwysedd digidol yn rhan gynyddol gyda’r pynciau mwyaf dylanwadol. Gan fod yr ugeinfed ganrif ar hugain bellach yn ddibynnol ar dechnoleg gwelir Donaldson, G. (2015) yr angen i integreiddio sgiliau cymhwysedd digidol mewn i wersi yn gyson, nodir ‘‘Mae’r gallu i ddefnyddio sgiliau technoleg ddigidol mewn ffordd greadigol yn agwedd fwyfwy cyffredin yn y gweithle modern’’. Wrth gyfuno llythrennedd, rhifedd a chymhwysedd digidol elwir y cyfrifoldebau trawsgwricwlaidd. Drwy integreiddio'r cyfrifoldebau trawsgwricwlaidd tybia bydd hyn yn rhoi gwell cyfleoedd dysgu ac i fabwysiadu sgiliau ar gyfer eu dyfodol. Seilia Donaldson, G. (2015) ei syniadau o’r sgiliau angenrheidiol ar sail y ‘21st century skills’. Gwelir o’r ‘21st century skills’ bod llythrennedd, rhifedd a sgiliau TGCh yn dod o dan y llinyn ‘foundational literacies’, a chydnabyddir dylai unigolyn cymhwyso’r sgiliau craidd mewn i dasgau bob dydd. Dengys felly bod y cyfrifoldebau yn hanfodol i ddatblygiad plentyn.
Yn debyg diffinia Barnes, J. (2015) dysgu trawsgwricwlaidd pan fod sgiliau, dealltwriaeth ac agweddau nifer o wahanol elfennau ar waith o dan yr un thema neu broblem. Y brif agwedd yw dylai pedagogaidd trawsgwricwlaidd da seilio ar berthnasedd, fel sonia Donaldson, G. (2015) dylid clymu’r cyfrifoldebau trawsgwricwlaidd mewn modd naturiol yn hytrach na’n orfodol.
Amlyga Llywodraeth Cymru (2018) bellach gyda’r cwricwlwm newydd i Gymru’n agosáu bydd pynciau’n cael eu dysgu fel meysydd dysgu a phrofiad. Mae’r meysydd dysgu a phrofiad yn anelu at ddatblygu plant i gyrraedd y pedwar diben o adroddiad Dyfodol Llwyddiannus. Mae deilliannau cyflawni yn argymell bod y cyfrifoldebau trawsgwricwlaidd yn rhan o’r meysydd dysgu a phrofiad. Cefnogir hyn dylai’r cyfrifoldebau cael eu hintegreiddio mewn i’r meysydd dysgu a phrofiad gyda’r bwriad i wneud cysylltiadau rhwng y meysydd i ennyn dysgu cyfoethocach. Tystiolaeth dengys dylid ymgymryd hyn yw un o argymhellion Donaldson, G. (2015) sef, ‘‘Dylai’r disgwyliadau ar gyfer y tri Chyfrifoldeb Trawsgwricwlaidd a sgiliau ehangach gael eu cynnwys yn y Meysydd Dysgu a Phrofiad’’.
Cyfeiria Donaldson, G. (2015 p.9) at ganlyniadau profion PISA gan herio bod canlyniadau Cymru’n siomedig. Dyma un o’r rhesymau pam fod cymaint o bwyslais ar ddatblygu sgiliau llythrennedd a mathemateg. O ganlyniad i’r canlyniadau isel sefydlwyd llywodraeth Cymru fframwaith llythrennedd a rhifedd, ac fel mae’n sefyll cwricwlwm drafft yw’r fframweithiau. Y gobaith yw bydd y sgiliau’n helpu plant i ddatblygu eu galluoedd yn y maes ac i berfformio’n well ym mhrofion. Er mwyn mesur datblygiad llythrennedd a rhifedd yn ysgolion bu arolygwyr ERW yn monitro, ac yn cefnogi ysgolion fel ffordd ymlaen. Noda ERW (2019) ‘‘Gan fod llythrennedd, rhifedd a chymhwysedd digidol yn hollbwysig i feddwl, dysgu a bywyd, byddant yn cael eu datblygu a'u cryfhau ledled y cwricwlwm cyfan’’, felly mae pwyslais ar ysgolion Cymru i wneud newidiadau i wella safonau llythrennedd a rhifedd, yn ogystal ag integreiddio cymhwysedd digidol mewn modd dylanwadol. Yn ogystal â chefnogi ysgolion a gyhoeddir Llywodraeth Cymru (2017) ddogfen fel cymorth i rieni ar sail y profion cenedlaethol, ac i ateb eu gofynion ar pam fod angen mesur dealltwriaeth y plant a sut geir y canlyniadau eu cyhoeddi.
Felly mae modd trafod pa mor llwyddiannus yw dysgu trawsgwricwlaidd a sut effeithir yn nhermau'r cyfrifoldebau trawsgwricwlaidd. Yn erbyn hyn gellir trafod y dadleuon mewn ffordd sy’n cefnogi bod y ffordd o ddysgu pynciol cyfredol yn fwy dylanwadol. Yn ogystal clymir gydag arfer da sy’n dangos sut defnyddir y cyfrifoldebau trawsgwricwlaidd i’r gorau yn ysgolion heddiw.
Un ddadl ystyrir ar sail y cyfrifoldebau trawsgwricwlaidd yw bod cymhwysedd digidol ddim mor ddylanwadol â llythrennedd a rhifedd. Dengys gan Donaldson, G. (2015), ‘‘Mae llythrennedd a rhifedd yn cael eu cydnabod yn sylfeini hanfodol i addysg ym mhob man’’. Yn yr un modd, yn nogfen Llywodraeth Cymru (2013) nodir dylai llythrennedd a rhifedd cael eu hymgorffori ac yn ddisgwyliad i bob gwers. Ategir bod y fath o feddwl cyd-gysylltiedig sydd ynghlwm gyda dysgu trawsgwricwlaidd yn helpu cynnydd llythrennedd a rhifedd tu allan i wersi Cymraeg a mathemateg. O brofiad gwelir fod modd clymu llythrennedd yn rhwydd i wersi wrth drafod neu ysgrifennu. Ar y llaw arall profir plethu cymhwysedd digidol yn fwy o her, heb orfodi’r sgil ac wrth ystyried yr adnoddau’r ysgolion.
Mae dysgu’n drawsgwricwlaidd yn arwain at gwricwlwm mwy hylaw wrth ddysgu mwy o sgiliau mewn un wers. Gwelir ymchwil gan Driscoll, P et al. (2012) sy’n cefnogi hyn, ‘‘cross curricular aproaches are beleived to open up a narrowed curriculum, to ensure greater breadth and balance’’. Yn debyg cefnoga Drake, S.M & Reid, J. (2010) bod cysylltu deilliannau amryw o bynciau yn cynyddu perfformiad academaidd plentyn wrth dyfynu, ‘‘Benefits include higher levels of student engagement, increased teacher collaboration and professional growth, and more opportunities to differentiate learning’’. Un ddadl yw bod cysylltu gormod o bynciau mewn modd trawsgwricwlaidd yn anodd asesu ac yn haws i golli gwybodaeth bynciol. Dadleua Barnes, J. (2012) gan nodi, ‘‘subject progression is difficult to acheive, even when only two subjects are involved, it is amlost impossible with three or more’. Os mae hyn yn wir, mae cyfuno'r tri chyfrifoldeb trawsgwricwlaidd yn gwaredu dilyniant pynciol. 
Sonia Barnes, J. (2015) am waith Pollars (2010) lle nodir fod dysgu ar draws pynciau yn galluogi dysgu ymatebol, greadigol a mentrus. Mae hyn yn hybu datrys problemau gan ddefnyddio’r sgiliau o amryw o bynciau. Yn ogystal, noda Alberta Education (2007) bod dysgu trawsgwricwlaidd gan gyfuno pynciau yn helpu plant i greu cysylltiadau gyda dysgu blaenorol er mwyn gwella safon gwaith. Awgryma Donaldson, G. (2015) her i hyn:
‘’Yr her o ran addysgu o ganlyniad i fabwysiadu’r Cyfrifoldebau Trawsgwricwlaidd fydd parhau i ganolbwyntio ar y cyfrifoldebau hyn yn ystod y broses addysgu a dysgu fel y byddant yn cael eu cymhwyso mewn ffordd naturiol a dilys yn hytrach nag fel elfennau ychwanegol’’ 
Dengys bod angen bod yn ystyrlon er mwyn datblygu sgiliau ac i beidio meddwl mewn ffordd bynciol. Hefyd dadleua Llywodraeth Cymru (2013) yn nogfen ar asesu at heriau ymarferwyr i sicrhau bod dysgwyr yn cael eu herio ym mhob pwnc Yn bersonol wrth addysgu gwelir fod cyfuno pynciau yn galluogi datblygiad eang o sgiliau, ac sy’n arbed amser. Tystiolaeth sy’n dangos effaith hyn yw gwaith Dunbar (1992) ar ddamcaniaeth ymennydd cymdeithasol. Cred wrth ddysgu’n drawsgwricwlaidd gellir dysgu nifer o sgiliau o mewn un wers, o ganlyniad gellir newid gweithiant yr ymennydd wrth i’r ymennydd dysgu i greu mwy o gysylltiadau.
[bookmark: _Hlk27209743]Bellach gwelir Donaldson, G. (2015) bod cymhwysedd digidol yn sgil hanfodol oherwydd ein diwydiant a thyfiant ym myd technoleg. Mae plant heddiw yn cael eu magu gyda thechnoleg felly mae sgiliau TGCh yn dod yn naturiol iddynt. Amlyga Prensky, M. (2012) ar hyn gan ddynodi bod plant yn ‘digital natives’. Ar y llaw arall mae oedolion yn ‘digital immigrants’ gan eu bod yn tyfu mewn byd lle mae technoleg yn datblygu. Rhodd hyn esboniad pam fod plant yn fwy tebygol o ddysgu sgiliau technoleg yn gyflymach i gymharu gydag oedolion.  
[bookmark: _Hlk25139136]Gan nad yw swyddi'r dyfodol wedi cael eu creu eto mae angen i ni baratoi ein plant drwy roi mwy o gyfleoedd iddynt i ddatblygu eu medrau technoleg. Sonia hyn gan y World Economic Forum (2016) wrth gyflwyno technoleg fel elfen gynyddol ym mywydau heddiw. Noda bod mwy na 61 miliwn o swyddi wedi colli ers 2008, lle gadawodd 200 miliwn o bobl yn di waith oherwydd technoleg. O ganlyniad mae angen 500 miliwn o swyddi newydd gael eu creu, ac sy’n debygol o amgylchynu ar ddatblygiad o sgiliau'r unfed ganrif ar hugain. Felly dyna pam mae angen i ni blethu sgiliau technoleg mewn i’r cwricwlwm mewn modd trawsgwricwlaidd. Yn debyg cefnoga Yuhyun,Y. (2016) bod technoleg yn elfen gynyddol a dyna pam dylid rhoi bwyslais ar sgiliau TGCh, ‘’A generation ago, IT and digital media were niche skills. Today, they are a core competency necessary to succeed in most careers’’. Un o’r heriau gyda ymgorffori mwy o dechnoleg yn aml yw hyder athrawon, ni theimlir yn hyderus neu’n ddigon deallus i ddarparu'r sgiliau oherwydd y ‘digital generational gap’. Gan fod dibyniaeth ar y defnydd o dechnoleg, mae angen i ysgolion mabwysiadu dull hollol newydd. Ateb posibl i hyn yw defnyddio arfer da o ysgolion neu fynd ar hyfforddiant. Allan ar brofiad gwelir fod yr ysgol yn hybu technoleg wrth benodi dewiniai digidol er mwyn helpu athrawon a phlant eraill i ddatblygu eu sgiliau TGCh.
Yn yr un modd er bod cymhwysedd digidol yn elfen gynyddol mewn ysgolion mae ariannu’r adnoddau yn ddrud, gan gynnwys hyfforddiant i athrawon. Er yr angen i fynd ar hyfforddiant gwelir wrth edrych ar y fframwaith bod sgiliau’r cymhwysedd digidol yn agored iawn. Un o’r rhesymau dros hyn yw caniatáu fframwaith hyblyg ar gyfer ysgolion i fwrw’r sgiliau gan ddefnyddio’r offer sydd ganddynt yn barod, sydd yn helpu i leihau pwysau ar athrawon. Yn hytrach na fynychu hyfforddiant darparir ERW (2019) gwybodaeth ac adnoddau Hwb fel cymorth i athrawon oherwydd dadleuir fod yn gyfrifoldeb ar bob athro i ddatblygu’r sgiliau TGCh er mwyn gwella’r amgylchedd dysgu.
Amlyga Facer (2009) gan nodi bod y defnydd o dechnoleg yn arwain at ddirywiad yn natblygiad sgiliau traddodiadol. Felly dyna pam mae angen parhau i roi pwyslais ar lythrennedd a rhifedd neu ar bynciau’n unigol. Un risg o blethu mwy o dechnoleg mewn i fywydau plant yw eu bod yn agored i effeithiau seibr megis caethiwed neu fwlio. Dengys tystiolaeth gan Palmer, S. (2015) fod gormod o dechnoleg yn arwain at salwch iechyd meddwl. Ategir bod y ffordd o fyw gan blant heddiw yn cael effaith ar eu dyfodol, gyda 10% o blant yn cael diagnosis salwch iechyd meddwl, gyda thechnoleg yn chwarae rhan. Mae modd cysylltu hwn bellach gyda phlant yn dioddef o’r ‘playstation finger’ oherwydd yr amser a dreuliwyd ar gemau cyfrifiadurol. O ganlyniad mae technoleg yn newid person yn gorfforol. Wedi dweud hyn, atega Herwees, T. (2013) buddion o dechnoleg yn ogystal â gemau cyfrifiadurol. Sonnir bod yn cryfhau datblygiad gwybyddol a sgiliau echddygol. Ond mae’n bwysig bod athrawon yn dysgu technoleg mewn modd pwrpasol gan osgoi gor ddibyniaeth ar dechnoleg.
Ystyrir Haylock, D & Thangta, F. (2007) y tair budd o integreiddio mathemateg mewn modd trawsgwricwlaidd. Yn gyntaf gwelir gall agweddau eraill y cwricwlwm rhoi pwrpas neu gyd-destun ar gyfer dysgu mathemateg. Yn ail theimlir gall dysgu trawsgwricwlaidd rhoi mwy o gyfleoedd i ymarfer eu sgiliau mathemateg mewn cyd-destun pwrpasol. Yn olaf credir wrth wneud prosiectau ymestynnol heb gysylltu i bwnc penodol gellir annog datblygiad mewn nifer o feysydd gwahanol y cwricwlwm. Yn debyg cefnoga gwaith ymchwil yn llyfr Askew, M. (2011) ar ôl i ysgol yn yr UDA gwaredu mathemateg fel pwnc. Yn hytrach integreiddir mathemateg mewn trawsgwricwlaidd. Er nad oedd canlyniadau’r plant o dan sylw yn well i gymharu gyda phlant oedd yn cael gwersi traddodiadol mathemateg, roedd eu sgiliau datrys problemau wedi gwella’n safonol. Dengys hyn fod dysgu trawsgwricwlaidd yn datblygu sgiliau pellach ni ellir dysgu pynciol traddodiadol datblygu. Ond cred rhai bod creu cysylltiadau rhwng rhai pynciau yn ymddangos yn fwy anodd na’i gilydd, tybia Hayes, D. (2010) hyn gan ddadlau, ‘‘cross curricular links between subjects are more natural than they are between others.’’. Fel atega Donaldson,G. (2015) uchod mae rhaid i athrawon cysylltu pynciau mewn ffordd naturiol. Yn debyg amlyga Rowley, C & Cooper, H (2009) bod dysgu trawsgwricwlaidd yn codi amheuon fel, ‘‘finding a balance between teacher-led perceptions of how subjects link and others understanding of those links’’.
Ar brofiad gwelir fod nifer yn profi gwersi pynciol fel mathemateg yn ddiflas, felly gan glymu gyda phynciau eraill mae modd gwneud yn fwy hwylus. Askew, M. (2011) bod athrawon yn gefnogol ond bod nifer o blant yn diflasu gyda gwersi mathemateg draddodiadol. Wrth ddysgu’r cyfnod sylfaen er mwyn iddynt adnabod eu siapau aethom allan ar daith i chwilio am siapau yn y pentref gan greu siart tali. Yna clymir sgil cymhwysedd digidol wrth drosglwyddo’r data i graff ar J2e. Noda Pound, L and Lee, T. (2015) bod plant yn ennyn dealltwriaeth ar natur mathemateg, a gwelir yr angen i beidio â chyflwyno mathemateg fel pwnc lle mae ateb cywir neu anghywir. Yn hytrach dylid dibynnu ar ddychymyg plentyn i weld patrymau. Un strategaeth cynigir sydd yn ffordd dda o glymu mathemateg a llythrennedd yw dysgu mathemateg gan ddefnyddio stori, ‘‘The teaching and learning of mathematics in today’s schools will change dramatically if we view mathematics as a tool for telling stories. Mae hyn yn galluogi plant i weld y canlyniad o ryngweithio ac adnabod, deall a chofio yn hytrach na dysgu ar y cof. O ran mathemateg ystyrir gellir cyflwyno'r sgil yn gyntaf mewn modd trawsgwricwlaidd fel bod y plant yn gyfarwydd gyda’r sgil ac yna’n ymgymryd mewn gwers mathemateg.
Arfer da: Er mwyn gwella safonau pynciol cyfrifoldebau trawsgwricwlaidd y plant mae ysgol Garnteg yn cynnal sesiynau dysgu sy’n cynyddu ymgysylltiad y rhieni a dysgu'r plant i helpu gwella eu sgiliau llythrennedd a rhifedd. Anogir teuluoedd i ymgofrestru ar raglenni dysgu llythrennedd, rhifedd a TGCh i gefnogi eu plant ac i wella safonau dysgu. Nodir allan o’r 138 o ddisgyblion mynychwyd y sesiynau dros y pedair blynedd bod bron pob un ohonynt wedi cyrraedd eu lefel deilliant cenedlaethol disgwyliedig. Yn ogystal gydag uwch na thruan yn rhagori i gyrraedd eu lefelau llythrennedd a rhifedd yn 2013-2014.
Ysgol arall sy’n codi safonau llythrennedd a rhifedd yw Eveswell Primary School. Danfonwyd athrawon ar hyfforddiant i ddysgu sut i roi’r fframweithiau llythrennedd a rhifedd cenedlaethol ar waith yn llwyddiannus ac i ddefnyddio’n hyderus. Yn ychwanegol gwelir pwysigrwydd o gynnig llais y plentyn. O ganlyniad i’r newidiadau yma mae safonau llythrennedd a rhifedd wedi cynyddu oherwydd y dull trylwyr a manwl o addysgu a chymhwyso medrau ar draws pynciau'r ysgol gyfan, ‘’Daeth yn amlwg yn gyflym iawn fod y cyfleoedd i ddisgyblion gymhwyso’u medrau trawsgwricwlaidd wedi cynyddu’n enfawr, yn enwedig mewn rhifedd’’.
Ffordd ymlaen: 
Er mwyn i ddysgu trawsgwricwlaidd llwyddo credir fod angen integreiddio llais y plentyn, fel awgrymir Eveswell Primary School. Wrth wneud hyn clymir hoff a chas bynciau’r plant mewn modd trawsgwricwlaidd fel bod y pwnc mwyaf dylanwadol yn atgyfnerthu’r dysgu. Mae hyn yn arwain at gwricwlwm mwy hwylus, ac yn cefnogi gwaith Pollars (2010) lle mae clymu amryw o bynciau’n arwain at well ddatblygiad o sgiliau. Yn debyg gwneir cwricwlwm mwy diddorol sy’n hybu arfer da ysgol Garnteg.
Wrth gyflwyno gwersi trawsgwricwlaidd mae modd gwaredu dysgu pynciol. Ond wrth glymu amryw o bynciau maent yn fwy anodd i ddewis beth yw prif bwnc neu fwriad y dasg. O ganlyniad gall dewis llyfr pwnc fod yn sialens, sy’n arwain at asesu gwybodaeth bynciol anodd. Gwelir hyn yn her wrth osod targedau pynciol i blentyn allan ar brofiad. Hefyd ar brofiad dysgu ceir profiad o ddysgu’n drawsgwricwlaidd, profir fod clymu llythrennedd yn fwy haws yn drawsgwricwlaidd i gymharu gyda mathemateg neu gymhwysedd digidol.
Gan fod y cwricwlwm yn newid a rhai athrawon yn amheus gyda thyfiant technoleg gellir danfon ar gyrsiau fel gwnaed Eveswell Primary School. Neu os mae ariannu’r hyfforddiant yn broblem, fel argymhellir gan Lywodraeth Cymru (2017) gellir penodi athro fel cydlynydd y cyfrifoldebau trawsgwricwlaidd ar gyfer datblygiad ysgol gyfan. Neu fel nodwyd Prensky, M. (2012) gan fod plant yn cael eu magu gyda thyfiant technoleg yn aml mae’r sgiliau’n dod yn naturiol iddynt. O ganlyniad penodir dewinai digidol lle mae’r plant sy’n hyderus gan ddefnyddio technoleg yn dysgu a chynorthwyo eraill. Gwelir pwysigrwydd datblygu technoleg fel rhaglen ysgol gyfan oherwydd cyfeiria Savage, M. (2015.p10) at sgiliau cymhwysedd digidol fel continwwm, felly nid oes modd cyrraedd arbenigaeth gan fod y byd technoleg yn newid ac yn datblygu o hyd.
[bookmark: _GoBack]Er yr amheuon fod y defnydd o dechnoleg yn cael effaith ar iechyd plant gwelir yr angen i integrieddio fwy o sgiliau technoleg mewn i wersi oherwydd y dyfodol a chyflogadwyedd. Cyhoeddir Tenser, D. (2017) bod 85% o swyddi 2030 heb cael eu greu eto, gyda technoleg yn chwarae rhan mawr. Dengys fod angen i athrawon fod cam tu flaen ac i galluogi bod plant yn cael digon o fewnbwn o giliau technoleg. Yn ogystal a amryw o wersi trawsgwricwlaidd fel eu bod nhw’n cael cyfle i ddysgu sgiliau ychwanegol ni fyddir yn ennyn o wersi pynciol traddodiadol. 
O ran codi safonau ac i leihau’r bwlch cyrhaeddiad cyflwynir Llywodraeth Cymru cwricwlwm i Gymru 2022. Y nod yw sicrhau fod ‘‘plant a’n pobl ifanc fyw bywyd personol, dinesig a phroffesiynol cyflawn yn ein democratiaeth fodern’’. Bydd y cwricwlwm yn paratoi plant gan ehangu dysgu a ddarparu mwy o asiantaethau. Anelir at godi safonau llythrennedd a rhifedd plant er mwyn gwella canlyniadau profion cenedlaethol. Er mwyn derbyn cymorth i godi safonau awgrymir i gydweithio gyda ERW.

